A o tlhoka legae e bile o humanegile?

O mo tlhaloganyong ya Modimo

Fa wena, jaaka bontsintsi jwa batho mo nageng ya rona, e le gore o nna mo mebileng mme e bile o latlhegetswe ke seriti le serodumo sa gago, Beibele e go netefaletsa gore Modimo o a go rata e bile o tshwenyega ka wena.

Tsholofetso ya Modimo

Ga a nke a atlhola ka fa matlho

a gagwe a bonang ka teng,

le e seng go siamisa ka fa ditsebe

tsa gagwe di utlwang ka gona.

Mme o tla atlholela

ba ba kwa tlase ka tshiamo,

a sekela ba ba pelonolo

mo lefatsheng ka nnete.

JESAYA 11:3b-5

Ke tla leboga Morena gagolo

ka molomo wa me

ke tla mmoka

mo bontsing jwa batho.

Gonne o eme mo ntlheng

ya le le jang la mohumanegi

gore a mo golole

mo go ba ba mo atlholang.

DIPESALOME 109:30-31

Jesu o busetsa seriti sa bao ba tlhorang

“Go sego lona bahumanegi;

gonne puso ya Modimo

ke ya lona.

Go sego lona ba jaanong

lo tshwerweng ke tlala;

gonne lo tla kgorisiwa.

Go sego lona ba jaanong

lo lelang;

gonne lo tla tshega.”

LUKA 6:20b-21

Jesu o nnile jaaka mongwe wa batlhoki

Gonne lo itse bopelotlhomogi jwa Morena wa rona Jesu gore le fa a ne a humile, o ne a humanega ka ntlha ya lona gore lo hume ka khumanego ya gagwe.

2 BAKORINTHE 8:9

Fa Modimo a o le ntlheng ya rona re ka bua ka go itshepo:

Marapo a me otlhe a tla re:

“Morena,

ke mang yo o tshwanang nao,

yo o gololang motlhomolapelo

mo go yo o mo fetang ka thata,

le motho wa batho le mohumanegi

mo go yo o mo thukhuthang?”

DIPESALOME 35:10

“Babogisegi le bahumanegi

ba batla metsi, mme ba a tlhoka;

diteme tsa bone

di omeletse ka lenyora:

Ke nna Morena

ke tla ba utlwang;

nna Modimo wa Iseraele,

ga nkitla ke ba tlogela.”

JESAYA 41:17

Jesu o gopola batlhoki le bao ba se nang magae mo thapelong:

“Re fe gompieno

sejo sa rona sa letsatsi.”

MATHEO 6:11

*Ditemana di tshotswe go tswa go Beibele ya Setswana 1970/1987.

E gatisitswe le go phasaladiwa ke Bible Society of South Africa.

www.biblesociety.co.za

Bibles and audio Bibles are available on the BibleSA-app